Nýverið voru íbúðir í húsi númer 4 við Gullengi settar í sölu . Húsið er þriggja hæða fjölbýlishús , með þremur íbúðum á hæð . Sérinngangur er í hverja íbúð . Í kjallara eru sérgeymslur íbúða , hjóla - og vagnageymsla ásamt tæknirými . Hjóla - og vagnageymsla er einnig á jarðhæð . Húsið stendur á góðum stað , nærri allri þjónustu , svo sem skólum og verslunum . Íbúðum er skilað fullbúnum án gólfefna en með flísalögðum baðherbergis - og þvottahúsgólfum . Lóð er frágengin samkvæmt teikningum arkitekta . Þetta hús er sambærilegt húsi númer 6 við Gullengi en þar er verið að selja síðustu íbúðirnar og hefur salan gengið vel . Gert er ráð fyrir að fyrstu íbúðirnar í Gullengi 4 verði afhentar kaupendum í lok mars á næsta ári .